Diari Oficial de la Generalitat Valenciana


Sumari del DOGV 9397, del 03-08-2022 (2022/7281)

RESOLUCIÓ de 27 de juliol de 2022, de la Conselleria d'Educació, Cultura i Esport, d'acceptació de la donació de determinades obres de Carmen Calvo Sáenz de Tejada.
--------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7281


Data del document
:   27-07-2022

Organisme emissor
:   Conselleria d'Educació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 27 de juliol de 2022, de la Conselleria d'Educació, Cultura i Esport, d'acceptació de la donació de determinades obres de Carmen Calvo Sáenz de Tejada. [2022/7281]  
Antecedents de fet  
Primer. Les obres objecte de la donació estan exposades en el cor de l'església dessacralitzada del Monestir de Sant Miquel dels Reis, en virtut de sengles contractes de comodat celebrats entre Carmen Calvo Sáenz de Tejada i la Generalitat Valenciana de data 23 de novembre de 2020 i 7 d'abril de 2021, respectivament, i en els quals es va determinar la descripció i el valor de les obres situant-se de manera permanent en l'espai físic anteriorment relacionat.  
Segon. L'autora de les obres que s'indiquen a continuació manifesta la seua voluntat de donar-les a la Generalitat perquè siguen exposades en el cor de l'església de Sant Miquel dels Reis de València i així ho manifesta en document presentat en data 24 de gener de 2022 davant la Direcció General de Cultura i Patrimoni.  
  
Fonaments de dret  
Primer. Aquesta conselleria resulta competent per a resoldre el present expedient, en virtut del que es disposa en l'article 28 ll) de la Llei 5/1983, de 30 de desembre, del Consell, l'article 7 del Decret 5/2019, de 16 de juny, del president de la Generalitat, pel qual es determina el número i la denominació de les conselleries i les seues atribucions i l'article 4 del Decret 173/2020, de 30 d'octubre, del Consell, d'aprovació del Reglament orgànic i funcional de la Conselleria d'Educació, Cultura i Esport.  
Segon. L'article 43.1 de la Llei 14/2003, de 10 d'abril, de patrimoni de la Generalitat Valenciana, estableix que la competència per a l'acceptació d'herències, llegats i donacions a favor de la Generalitat correspon a la conselleria competent en matèria de patrimoni quan comprenga béns immobles o títols valors, encara que el testador o donant haja assenyalat altre òrgan de la Generalitat, sense perjudici que en l'adscripció es tinga en compte aquesta voluntat. En el cas que comprenga únicament altres béns mobles, l'acceptació s'acordarà pel departament o organisme a què es destinen. Atés que es tracta de béns mobles, d'acord amb els criteris establits en els articles 333 i següents del Codi Civil de 1889, correspon la seua l'acceptació a la persona titular de la conselleria competent en matèria de cultura, destinatària en últim terme del llegat.  
Tercer. L'article 3 de la Llei 14/2003, de 10 d'abril, de patrimoni de la Generalitat Valenciana disposa que el patrimoni de la Generalitat està constituït pel conjunt dels béns i drets que li pertanguen per qualsevol títol. L'article 6.1 de la llei indica que són béns i drets de domini privat o patrimonials de la Generalitat aquells la titularitat dels quals li pertanga i no tinguen la consideració de demanials conforme a l'article anterior. Aquests béns objecte de la donació s'integren en el patrimoni de la Generalitat com a béns de dret privat o patrimonials.  
  
  
Vistos els antecedents de fet i fonaments de dret i en allò que és matèria de la competència d'aquesta conselleria, resolc:  
  
Primer  
Acceptar la donació de les obres descrites atorgada per Carmen Calvo Sáenz de Tejada, com a propietària d'aquestes.  
  
Segon  
Depositar les obres donades en el cor de l'església del Monestir de Sant Miquel dels Reis a València per a la seua exhibició pública.  
  
Tercer  
Publicar la present resolució en el Diari Oficial de la Generalitat Valenciana.  
  
Contra la present resolució, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la seua notificació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'estableix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant la persona titular de la Conselleria d'Educació, Cultura i Esport en el termini d'un mes, comptat des de l'endemà de la seua notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 27 de juliol de 2022.- La consellera d'Educació, Cultura i Esport: Raquel Tamarit Iranzo.  
  
  
  
ANNEX I  
  
Les obres de Carmen Calvo Sáenz de Tejada donades a la Direcció General de Cultura i Patrimoni:  
  
1. «Una conversa», 1997  
Valor: 500.000 euros  
  
2. «Abd al Salam» 2005  
Tècnica mixta, collage, cautxú  
Dimensions: 200 x 140 cm.  
Valor: 64.000 euros  
  
3. «Alicia» 2006  
Tècnica mixta, collage, cautxú  
Dimensions: 200 x 140 cm.  
Valor: 64.000 euros  
  
4. «El tord» 2003  
Tècnica mixta, collage, cautxú  
Dimensions: 200 x 140 cm.  
Valor: 64.000 euros  
  
5. «L'últim sopar» 2008  
Tècnica mixta, collage, cautxú  
Dimensions: 200 x 140 cm.  
Valor: 64.000 euros  
  
  
  
ANNEX II  
Obligacions essencials de la donació  
  
La donació obligarà modalment la donatària únicament -per coherència amb la causa o intenció de la donant- a mantindre sempre les obres donades en perfecte estat de conservació, prestant-los en tot moment les cures i atencions tècniques que requerisquen, i sobretot han de quedar permanentment exposades en l?»Espai Carmen Calvo» situat al cor de l'església del Monestir de Sant Miquel dels Reis perquè puguen ser contemplades públicament. El trasllat de les obres donades a qualsevol altra ubicació permanent diferent de l'actual haurà d'estar ben justificada i consensuada per la Generalitat amb la donant o els seus causahavents. L'incompliment greu, i no esmenat o reparat, de qualsevol de tals obligacions de la donatària, o la realització d'actuacions que puguen menyscabar el prestigi de les obres donades, serà causa de revocació de la donació, a requeriment de la donant o els seus causahavents.  
  
Quan siguen compatibles seran aplicables també a la donació les normes especials que fins ara regulen el comodat, que es donen ací per reproduïdes.